ΑΠΟΦΑΣΕΙΣ
Αριθμ.    3009/2/176-α΄ 
Όροι, προϋποθέσεις και διαδικασία χορήγησης 
αδειών εισαγωγής, εμπορίας, διάθεσης, κατοχής 
και οπλοφορίας πυροβόλων όπλων και πυρομα-
χικών της κατηγορίας Α΄, καθώς και μακρύκαν-
νων πυροβόλων όπλων της κατηγορίας Β΄, του 
Παραρτήματος Ι του ν. 2168/1993 (Α΄ 147) .  
 Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΠΡΟΣΤΑΣΙΑΣ ΤΟΥ ΠΟΛΙΤΗ
Έχοντας υπόψη:
1. Τις διατάξεις:α. των άρθρων 2 παρ. 2 περίπτ. ιβ΄, 6 παρ. 2, 7 παρ. 2 
περίπτ. στ΄ και 6, 10 παρ. 6 και 18 παρ. 1 του ν. 2168/1993 
«Ρύθμιση θεμάτων που αφορούν όπλα, πυρομαχικά, 
εκρηκτικές ύλες, εκρηκτικούς μηχανισμούς και άλλες 
διατάξεις» (A΄ 147),
β. του π.δ. 81/2019 «Σύσταση, συγχώνευση, μετονο-
μασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμο-
διοτήτων μεταξύ Υπουργείων» (Α΄ 119),
γ. του π.δ. 4/2020 «Σύσταση Υπουργείου Μετανάστευ-
σης και Ασύλου, καθορισμός των αρμοδιοτήτων του και 
ανακατανομή αρμοδιοτήτων μεταξύ Υπουργείων» (Α΄4),
δ. του π.δ. 83/2019 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α΄ 121),
ε. της υπ’ αρ. 80/18/07/2019 κοινής απόφασης του 
Πρωθυπουργού και του Υπουργού Προστασίας του 
Πολίτη «Ανάθεση αρμοδιοτήτων στον Υφυπουργό Προ-
στασίας του Πολίτη, Ελευθέριο Οικονόμου» (Β΄ 3058).
2. Την υπό στοιχεία 8000/1/2020/115-α΄/15-10-2020 
Εισήγηση του Προϊσταμένου Γενικής Διεύθυνσης Οι-
κονομικών Υπηρεσιών και Επιτελικού Σχεδιασμού του 
Υπουργείου Προστασίας του Πολίτη (άρθρο 24 παρ.5 
εδ. ε΄ του ν.4270/2014, Α΄143, όπως ισχύει) από την οποία 
προκύπτει ότι δεν προκαλείται πρόσθετη οικονομική 
επιβάρυνση σε βάρος του προϋπολογισμού Εξόδων 
των ειδικών φορέων του Υπουργείου Προστασίας του 
Πολίτη, αποφασίζουμε:Άρθρο 1
Εισαγωγή - μεταφορά πυροβόλων όπλων της κατηγορίας Α΄, καθώς και μακρύκαννων πυροβόλων όπλων της κατηγορίας Β΄, του Παραρτήματος Ι του ν. 2168/1993, μερών και φυσιγγίων αυτών
1. Η εισαγωγή από τρίτες χώρες ή η μεταφορά από 
χώρες μέλη της Ευρωπαϊκής Ένωσης, πυροβόλων όπλων 
της κατηγορίας Α΄, καθώς και μακρύκαννων πυροβό-
λων όπλων της κατηγορίας Β΄, του Παραρτήματος Ι του ν. 2168/1993, μερών και φυσιγγίων αυτών, επιτρέπεται 
σε περιορισμένο αριθμό, κατόπιν αδείας της Διεύθυνσης 
Κρατικής Ασφάλειας του Αρχηγείου Ελληνικής Αστυνο-μίας (Α.Ε.Α.) και μόνο για την προστασία:
α. Τραπεζών, οργανισμών, επιχειρήσεων κοινής ωφέ-
λειας ή προοριζομένων για την εξυπηρέτηση της εθνικής 
άμυνας της χώρας, καθώς και άλλων ιδιαίτερα μεγάλης 
αξίας και σπουδαιότητας επιχειρήσεων και εγκαταστά-σεων.
β. Χρηματαποστολών των ανωτέρω τραπεζών και επι-
χειρήσεων ή άλλων σημαντικών αξιών ή όπλων και πυ-ρομαχικών, όταν μεταφέρονται σε μεγάλες ποσότητες.
2. Η ανωτέρω άδεια χορηγείται:α. Στο νόμιμο εκπρόσωπο της τράπεζας ή του οργα-
νισμού ή της επιχείρησης.
β. Σε εμπόρους πυροβόλων όπλων, εφόσον προηγή-
θηκε έγγραφη σχετική παραγγελία και τα εν λόγω πυ-
ροβόλα όπλα, αμέσως μετά την εισαγωγή, διατίθενται 
σε συγκεκριμένη τράπεζα, οργανισμό ή επιχείρηση. Για τη χορήγηση της άδειας αυτής, υποβάλλεται πέραν των 
δικαιολογητικών που προβλέπονται από άλλες διατάξεις 
και αντίγραφο της ανωτέρω παραγγελίας.
3. Κατ’ εξαίρεση, δύναται να χορηγείται άδεια εισαγω-
γής σε εμπόρους πυροβόλων όπλων για μέχρι δύο (2) 
πυροβόλα όπλα των ως άνω κατηγοριών, διαφορετικού τύπου (ένα όπλο για κάθε τύπο) και ποσότητα έως δύο 
(2) επιπλέον μερών για κάθε διαφορετικό τύπο όπλου, 
για να χρησιμοποιηθούν ως δείγματα, τα οποία δύνανται 
να τα διαθέτουν κατόπιν έγγραφης παραγγελίας και υπό 
την προϋπόθεση ότι αυτά δεν εκτίθενται στις προθήκες 
του καταστήματος και φυλάσσονται εντός ειδικού χρη-ματοκιβωτίου, που συνδέεται με σύστημα συναγερμού.
4. Προκειμένου περί ημιαυτόματων πυροβόλων όπλων ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
23 Οκτωβρίου 2020 ΤΕΥΧΟΣ  ΔΕΥΤΕΡΟ Αρ. Φύλλου  468651343
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 51344 Τεύχος B’ 4686/23.10.2020
της κατηγορίας Α΄ του Παραρτήματος Ι του ν. 2168/1993 
και φυσιγγίων αυτών, η εισαγωγή/μεταφορά επιτρέπεται, 
κατόπιν άδειας των κατά τόπο αρμόδιων Διευθύνσεων 
Ασφάλειας ή Διευθύνσεων Αστυνομίας Nομών, στο εν 
ενεργεία προσωπικό των Σωμάτων Ασφάλειας που δικαι-
ούται να οπλοφορεί για την εκτέλεση των υπηρεσιακών 
του καθηκόντων, εφόσον προηγήθηκε έγγραφη σχετική 
παραγγελία, αντίγραφο της οποίας θα υποβάλλεται πέ-
ραν των λοιπών δικαιολογητικών που προβλέπονται με άλλες διατάξεις.
5. Η εισαγωγή από τρίτες χώρες ή η μεταφορά από 
χώρες μέλη της Ευρωπαϊκής Ένωσης μερών πυροβόλων 
όπλων της κατηγορίας Α΄, καθώς και μερών μακρύκαν-νων πυροβόλων όπλων της κατηγορίας Β΄, του Παραρ-
τήματος Ι του ν. 2168/1993 επιτρέπεται, μόνο από τα 
φυσικά ή νομικά πρόσωπα που κατέχουν νόμιμα τέτοιου 
είδους πυροβόλα όπλα ή από τους κατόχους των αδειών 
των άρθρων 5 και 6 του ν. 2168/1993 (Α΄ 147), σε περιο-ρισμένο αριθμό και αποκλειστικά για την επισκευή του όπλου ή την αντικατάσταση του οικείου μέρους, ύστε-ρα από σχετική άδεια που χορηγείται σύμφωνα με την παράγραφο 1.
6. Η άδεια της παραγράφου 1 απαιτείται και για τις 
πολεμικές βιομηχανίες που λειτουργούν με άδεια του Υπουργείου Εθνικής Άμυνας (αρ. 5 παρ. 4 του 
ν. 2168/1993) στις περιπτώσεις εισαγωγής/μεταφοράς 
των ανωτέρω ειδών οπλισμού προκειμένου να διατε-
θούν περαιτέρω στην εσωτερική αγορά για τους σκο-
πούς του παρόντος άρθρου.
Άρθρο 2
Εισαγωγή - μεταφορά πυρομαχικών της κατηγορίας Α΄ του Παραρτήματος Ιτου ν. 2168/1993
1. Η εισαγωγή από τρίτες χώρες ή η μεταφορά από 
χώρες μέλη της Ευρωπαϊκής Ένωσης, πυρομαχικών της 
κατηγορίας Α΄ του Παραρτήματος Ι του ν. 2168/1993, επι-
τρέπεται κατόπιν άδειας της Διεύθυνσης Κρατικής Ασφά-
λειας/Α.Ε.Α., σε περιορισμένο αριθμό, αποκλειστικά και μόνο για τη διενέργεια δοκιμών σε όπλα και αντιβαλλι-στικά προϊόντα, από πιστοποιημένα για το σκοπό αυτό 
εργαστήρια. Τα εργαστήρια υποχρεούνται το αργότερο 
την ημερομηνία εισαγωγής/μεταφοράς τους να υποβάλ-
λουν εγγράφως στην αρμόδια κατά τόπο Διεύθυνση 
Ασφάλειας ή Αστυνομίας λεπτομερή κατάσταση στην 
οποία να αναφέρονται όλα τα απαιτούμενα, σύμφωνα 
με τις ισχύουσες διατάξεις, στοιχεία, για τον προσδιορι-
σμό και την αναγνώριση των εν λόγω μεταφερομένων 
πυρομαχικών, καθώς και η ημερομηνία διεξαγωγής των 
δοκιμών. Επίσης οφείλουν να φυλάσσουν αυτά, μέχρι την 
κατανάλωσή τους, εντός ειδικού χρηματοκιβωτίου, που 
συνδέεται με σύστημα συναγερμού.
2. Η άδεια της προηγούμενης παραγράφου χορηγείται:
α) Στο νόμιμο εκπρόσωπο/υπεύθυνο του εργαστη-
ρίου.
β) Σε εμπόρους πυροβόλων όπλων, εφόσον προηγή-
θηκε έγγραφη σχετική παραγγελία και τα εν λόγω πυ-
ρομαχικά, αμέσως μετά την εισαγωγή/μεταφορά τους, 
διατίθενται σε συγκεκριμένο εργαστήριο. Για την έκδοση 
της άδειας υποβάλλεται πέραν των λοιπών δικαιολογητι-κών που προβλέπονται με άλλες διατάξεις και αντίγραφο 
της ανωτέρω παραγγελίας.
3. Η κατανάλωση των εν λόγω πυρομαχικών από τα 
εργαστήρια δοκιμών πραγματοποιείται εντός ενός μηνός 
από την εισαγωγή/μεταφορά τους, παρουσία τριμελούς 
επιτροπής, της αρμόδιας κατά τόπο Διεύθυνση Ασφά-
λειας ή Αστυνομίας αποτελούμενης από βαθμοφόρους 
με πρόεδρο αξιωματικό, αποκλειστικά και μόνο σε χώ-ρους που έχουν οριστεί για το σκοπό αυτό, οι οποίοι θα 
αναφέρονται στο σχετικό αίτημα χορήγησης της άδειας.
Η ως άνω επιτροπή συντάσσει αυθημερόν σχετική 
έκθεση στην οποία θα αναφέρονται εκτός των άλλων 
και οι καταναλωθείσες π οσότητες πυρομαχικών ανά 
διαμέτρημα καθώς και το συγκεκριμένο όπλο που χρη-
σιμοποιήθηκε για τις δοκιμές.
Επίσης θα αναφέρεται και η ποσότητα των τυχόν μη 
καταναλωθέντων πυρομαχικών, τα οποία σε κάθε πε-
ρίπτωση θα πρέπει να έχουν καταναλωθεί στην απο-
κλειστική προθεσμία του ενός μήνα, μετά το πέρας της οποίας θα αφαιρούνται από την επιτροπή και θα εγγρά-φονται στο υλικό της Ελληνικής Αστυνομίας.
Άρθρο 3
Κατασκευή, μετασκευή, συναρμολόγηση πυροβόλων όπλων της κατηγορίας Α΄ και 
μακρύκαννων πυροβόλων όπλων της κατηγορίας Β΄, του Παραρτήματος Ι του ν. 2168/1993, καθώς και γόμωση ή αναγόμωση φυσιγγίων της 
κατηγορίας Α΄
Με την επιφύλαξη των διατάξεων της παρ. 4 του 
άρθρου 5 του ν. 2168/1993 η κατασκευή, μετασκευή 
ή συναρμολόγηση πυροβόλων όπλων της κατηγορίας 
Α΄ του Παραρτήματος Ι του ν. 2168/1993, ως και η γό-
μωση ή αναγόμωση φυσιγγίων της κατηγορίας αυτής, 
καθώς και η κατασκευή, μετασκευή ή συναρμολόγηση 
μακρύκαννων πυροβόλων όπλων της κατηγορίας Β΄, 
απαγορεύεται.
Άρθρο 4
Εμπορία και διάθεση πυροβόλων όπλων και πυρομαχικών της κατηγορίας Α΄, καθώς και μακρύκαννων πυροβόλων όπλων της κατηγορίας Β΄, του Παραρτήματος Ι του ν. 2168/1993
1. Η εμπορία πυροβόλων όπλων της κατηγορίας Α΄, 
καθώς και μακρύκαννων πυροβόλων όπλων της κατη-
γορίας Β΄, του Παραρτήματος Ι του ν. 2168/1993, επιτρέ-
πεται αποκλειστικά και μόνο στην περίπτωση της παρ. 
3 του άρθρου 1 της παρούσας. Η εμπορία πυρομαχικών 
της κατηγορίας Α΄ του Παραρτήματος Ι του ν. 2168/1993, 
απαγορεύεται.
2. Κατ' εξαίρεση επιτρέπεται σε εμπόρους πυροβόλων 
όπλων:
α. Η διάθεση πυροβόλων όπλων ή πυρομαχικών της 
κατηγορίας Α΄, καθώς και μακρύκαννων πυροβόλων όπλων της κατηγορίας Β΄, του Παραρτήματος Ι του 
ν. 2168/1993 στα φυσικά και νομικά πρόσωπα των άρ-
θρων 1 παρ. 1 περίπτ. α΄ και παρ. 4 και 2 παρ. 2 περίπτ. α΄ 
αποκλειστικά και μόνο για τους σκοπούς των άρθρων 1 
και 2, αμέσως μετά την εισαγωγή ή μεταφορά τους στην 
ελληνική επικράτεια, σύμφωνα με το άρθρο 1 ή αμέσως 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 51345 Τεύχος B’ 4686/23.10.2020
μετά την αγορά τους από εγχώριες πολεμικές βιομηχα-
νίες, σύμφωνα με την επόμενη περίπτωση.
β. Η αγορά πυροβόλων όπλων ή πυρομαχικών της κα-
τηγορίας Α΄, καθώς και μακρύκαννων πυροβόλων όπλων 
της κατηγορίας Β΄, του Παραρτήματος Ι του ν. 2168/1993 
από πολεμικές βιομηχανίες που λειτουργούν με άδεια 
του Υπουργού Εθνικής Άμυνας, κατόπιν άδειας αγοράς 
από τις κατά τόπο αρμόδιες Διευθύνσεις Ασφαλείας ή 
Διευθύνσεις Αστυνομίας Νομών μετά από έγκριση της Διεύθυνσης Κρατικής Ασφάλειας/Α.Ε.Α.
3. Οι πολεμικές βιομηχανίες που λειτουργούν με άδεια 
του Υπουργείου Εθνικής Άμυνας (παρ. 4 του άρθρου 5 του ν. 2168/1993) επιτρέπεται να διαθέτουν στην εσω-τερική αγορά περιορισμένο αριθμό πυροβόλων όπλων και πυρομαχικών της κατηγορίας Α΄, καθώς και μακρύ-καννων πυροβόλων όπλων της κατηγορίας Β΄, του Πα-
ραρτήματος Ι του ν. 2168/1993 για την εξυπηρέτηση 
των αναφερόμενων στο άρθρο 1 και 2 σκοπών, κατόπιν 
άδειας διάθεσης από τις κατά τόπο αρμόδιες Διευθύνσεις 
Ασφαλείας ή Διευθύνσεις Αστυνομίας Νομών και μετά 
από έγκριση της Διεύθυνσης Κρατικής Ασφάλειας/Α.Ε.Α.
4. Για την εμπορία των ανωτέρω ειδών, οι έμποροι πυ-
ροβόλων όπλων και οι εγχώριες πολεμικές βιομηχανίες, 
υποχρεούνται να τηρούν βιβλία, σύμφωνα με τις διατά-ξεις του άρθρου 6 παρ. 6 του ν. 2168/1993 και των κατ’ εξουσιοδότηση αυτού κανονιστικών πράξεων.
Άρθρο 5
Κατοχή πυροβόλων όπλων της κατηγορίας Α΄, 
καθώς και μακρύκαννων πυροβόλων όπλων 
της κατηγορίας Β΄, του Παραρτήματος Ι του ν. 2168/1993 και φυσιγγίων αυτών - Οπλοφορία με τα εν λόγω όπλα
1. Οι άδειες κατοχής πυροβόλων όπλων της κατηγορί-
ας Α΄, καθώς και μακρύκαννων πυροβόλων όπλων της 
κατηγορίας Β΄, του Παραρτήματος Ι του ν. 2168/1993 
και των φυσιγγίων αυτών, χορηγούνται στον νόμιμο εκ-πρόσωπο της τράπεζας, οργανισμού ή επιχείρησης της 
περίπτ. α΄ της παρ. 1 του άρθρου 1 με τους ακόλουθους 
όρους:
α. Τα όπλα θα φέρονται μόνο από τα πρόσωπα τα 
οποία έχουν εφοδιασθεί με σχετική άδεια οπλοφορίας.
β. Οι υπάλληλοι τραπεζών, οργανισμών ή επιχειρή-
σεων θα παραλαμβάνουν τα όπλα κατά την έναρξη της 
εργασίας τους και με το πέρας αυτής θα τα επιστρέφουν.
γ. Η φύλαξη των όπλων θα γίνεται εντός ειδικού χρη-
ματοκιβωτίου, το οποίο συνδέεται με σύστημα συναγερ-
μού, απαγορευμένης απολύτως της τοποθέτησης αυτού 
έστω και προσωρινά εντός σταθμευμένων αυτοκινήτων 
ή σε οποιοδήποτε άλλο μέρος.
2. Οι άδειες οπλοφορίας με τα ως άνω όπλα για την 
προστασία των τραπεζών, οργανισμών ή επιχειρήσεων 
της περίπτ. α΄ της παρ. 1 του άρθρου 1, χορηγούνται 
σε περιορισμένο αριθμό υπαλλήλων των εν λόγω τρα-
πεζών, οργανισμών ή επιχειρήσεων, σύμφωνα με τους 
όρους της προηγούμενης παραγράφου και ύστερα από 
γνώμη τριμελούς επιτροπής αστυνομικών, με πρόεδρο 
αξιωματικό. Η επιτροπή συγκροτείται με απόφαση του Προϊσταμένου Κλάδου Ασφαλείας/Α.Ε.Α. και ελέγχει αν οι εν λόγω υπάλληλοι γνωρίζουν άριστα τη χρήση των 
ως άνω όπλων.Η χορήγηση της άδειας κατοχής των εν λόγω όπλων, 
δεν γεννά υποχρέωση στις αρμόδιες αστυνομικές αρχές 
για άμεση χορήγηση και άδειας οπλοφορίας.
3. Άδειες κατοχής και οπλοφορίας ημιαυτόματων πυ-
ροβόλων όπλων της κατηγορίας Α΄ του Παραρτήματος Ι 
του ν. 2168/1993 και φυσιγγίων αυτών, χορηγούνται και 
στο εν ενεργεία προσωπικό των Σωμάτων Ασφάλειας, 
ως ιδιωτικός οπλισμός, για την εκτέλεση των υπηρεσι-
ακών του καθηκόντων. Στο σώμα των εν λόγω αδειών 
περιλαμβάνεται ρητή μνεία περί της κατηγορίας στην 
οποία κατατάσσεται το πυροβόλο όπλο, καθώς και του 
γεμιστήρα που φέρει. Η ισχύ ς των εν λόγω αδειών παύει 
είτε με την απώλεια της ιδιότητας του προσωπικού των 
Σωμάτων Ασφαλείας είτε με την με οποιονδήποτε τρόπο 
απαγόρευση οπλοφορίας για το συγκεκριμένο πρόσω-
πο. Οι ως άνω άδειες δεν υπόκεινται στην υποχρέωση 
θεώρησης.
4. Αρμόδιες υπηρεσίες για την έκδοση των ανωτέρω 
αδειών είναι οι κατά τόπο Διευθύνσεις Ασφαλείας ή Δι-
ευθύνσεις Αστυνομίας Νομών.
5. Οι προβλεπόμενες από την παρούσα απόφαση 
άδειες ισχύουν ως εξής:
α. Μέχρι τρεις (3) μήνες οι άδειες εισαγωγής, μεταφο-
ράς και διάθεσης.
β. Για τρία (3) έτη οι άδειες κατοχής, με την επιφύλαξη 
της παραγράφου 3.
γ. Μέχρι τρία (3) έτη οι άδειες οπλοφορίας, με την επι-
φύλαξη της παραγράφου 3.
Οι άδειες των περιπτ. β ' και γ ' , με την επιφύλαξη 
της παραγράφου 3, θεωρούνται ανά εξάμηνο από την 
Υπηρεσία που τις εξέδωσε.
Όλες οι ανωτέρω άδειες ανακαλούνται σε περίπτωση 
που παύσουν να συντρέχουν οι προϋποθέσεις χορήγη-σής τους.
Άρθρο 6
Ποινικές κυρώσεις
Οι παραβάτες των διατάξεων της παρούσας απόφα-
σης, τιμωρούνται με φυλάκιση και χρηματική ποινή, κατά 
περίπτωση, σύμφωνα με τα οριζόμενα στις διατάξεις των 
άρθρων 2, 5, 6, 7, 10, 11 και 26 του ν. 2168/1993.
Άρθρο 7
Καταργούμενες διατάξεις
Από την έναρξη ισχύος της παρούσας καταργείται η 
υπό στοιχεία 3009/2/1-β΄/19-05-1994 απόφαση Υπουρ-
γού Δημόσιας Τάξης (Β΄ 405).
Άρθρο 8
Έναρξη ισχύος
Η ισχύς της παρούσας απόφασης αρχίζει από τη δημο-
σίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Αθήνα, 19 Οκτωβρίου 2020
Ο Υπουργός  Ο Υφυπουργός
ΜΙΧΑΗΛ ΧΡΥΣΟΧΟΪΔΗΣ  ΕΛΕΥΘΕΡΙΟΣ ΟΙΚΟΝΟΜΟΥ   
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 51346 Τεύχος B’ 4686/23.10.2020
*02046862310200004*Ταχυδρομική Διεύθυνση:  Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ 
Πωλήσεις - Συνδρομές:  (Ισόγειο, τηλ. 210 5279178 - 180)
Πληροφορίες:  (Ισόγειο, Γ ρ. 3 και τηλεφ. κέντρο 210 5279000) 
Παραλαβή Δημ. Ύλης:  (Ισόγειο, τηλ. 210 5279167, 210 5279139) 
Ωράριο για το κοινό:  Δευτέρα ως Παρασκευή: 8:00 - 13:30Ιστότοπος:  www.et.gr  
Πληροφορίες σχετικά με την λειτουργία 
του ιστότοπου: helpdesk.et@et.gr  
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: webmaster.et@et.gr  
Πληροφορίες για γενικό πρωτόκολλο 
και αλληλογραφία: grammateia@et.grΤο Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρ-
νησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών - εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131 και π.δ. 29/2018/Α΄58). 
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 
• Τα ΦΕΚ σε ηλεκτρονική μορφή διατίθενται δωρεάν στο www.et.gr , την επίσημη ιστο-
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί-τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον ιστότοπο www.et.gr. 
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή-
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά-νεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση: 
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση 
προηγμέ νης ψηφιακής υπογραφής και χρονοσήμανσης. 
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 
• Πληροφορίες, σχετικά με την αποστολή/κατάθεση εγγράφων προς δημοσίευση, την ημε-
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω του ιστότοπου δίδονται πληροφορίες σχετικά με την πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι-κό Τυπογραφείο για όλα τα κείμενα που πληρούν τις προϋποθέσεις δημοσίευσης. 
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο-
γραφικά έντυπα, φακέλους για κάθε χρήση, κ.ά.  
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.Πείτε μας τη γνώμη σας,